Arbejdsspørgsmål til Iliaden 6. sang vv. 370-529
*- husk at begrunde med teksteksempler!*

1. Hvad er Andromache, Hektors kones, baggrund? Hvor kommer hun fra og hvad skete der med hendes familie? (vv. 394-465)
2. Hvilken appelform (ethos, logos, eller pathos) benytter Andromache sig primært af i sin tale til Hektor (vv. 405-439)? Find eksempler i teksten. Synes I, det er en effektiv tale?
3. Hvad svarer Hektor hende? (vv. 440-465) Hvad er han opdraget til og hvad er hans største frygt i forhold til krigens udfald?
4. Hvordan reagerer den lille Astyanax på at se sin fader? (vv. 466-481). Tænk også over vers 399-404, hvad siger disse to uddrag om Hektors forhold til sin søn?
5. Se på, hvad der sker i vv. 494-502 og sammenlign det med, hvad Hektor har sagt om skæbnen i de umiddelbart foregående vers (486-493). Hvad skal der mon ske med Hektor?
6. Se på beskrivelsen af Paris i vv. 503-516 – hvilket episk genretræk bliver brugt? Føjer denne beskrivelse nye dimensioner til vores billede af Paris?

EKSTRA: hvordan virker Hektor som helt kontra Achilleus? Hvem holder I mest med? Hvorfor?